open-index/open-wikipedia-markdown huggingface dataset:
Adrien Brody

**Adrien Nicholas Brody** (s. 14. huhtikuuta 1973 Queens, New York) on yhdysvaltalainen näyttelijä ja tuottaja. Brody on voittanut kaksi Oscar-palkintoa parhaasta miespääosasta elokuvista *[[Pianisti (elokuva)|Pianisti]]* (2002) ja *[[The Brutalist]]* (2024).

## Nuoruus

Brody syntyi ja varttui Woodhavenissa, New Yorkin Queensissä. Hänen äitinsä on unkarilais-juutalainen kuvatoimittaja Sylvia Plachy ja isänsä puolanjuutalaistaustainen historian professori Elliot Brody.

Brody oli perheensä ainoa lapsi. Hän sai lapsena esiintymiskoulutusta ja kävi teatterikesäleireillä, opiskeli näyttelemistä yläasteella, sekä esiintyi taikurina syntymäpäivillä.

Brody kävi musiikki- ja taidelukiota ja sen jälkeen lyhyesti Stony Brookin yliopistoa ja Queens Collegea New Yorkissa ennen muuttoaan Los Angelesiin.

## Ura

Brody teki ensimmäinen elokuvaroolinsa vuonna 1989 ensi-iltansa saaneessa elokuvassa *[[New York Stories]]*, jossa hänellä oli pieni sivuosarooli. Ensimmäisen pääosaroolinsa hän teki vuonna 1996 pienen budjetin elokuvassa *[[Ten Benny]]*. Muita Brodyn 1990-luvun elokuvia ovat muun muassa *[[Veteen piirretty viiva (elokuva)|Veteen piirretty viiva]]* (1998), *[[Summer of Sam]]* (1999), *[[Liberty Heights]]* (1999) ja *[[Bread and Roses]]* (2000).

Suuren yleisön tietoisuuteen Brody nousi pääosastaan pianisti Władysław Szpilmanina toisessa maailmansodassa Roman Polańskin ohjaamassa tositapahtumiin perustuvassa elokuvassa *[[Pianisti (elokuva)|Pianisti]]* (2003). Brody sai roolisuorituksestaan parhaan miespääosan Oscar-palkinnon kaikkien aikojen nuorimpana. Hän oli ehdolla myös muun muassa Golden Globen ja Baftan saajaksi.

*Pianistia* seurasivat roolit muun muassa elokuvissa *[[Kylä (elokuva)|Kylä]]* (2004), *[[King Kong (vuoden 2005 elokuva)|King Kong]]* (2005), *[[Cadillac Records]]* (2008) ja *[[Midnight in Paris]]* (2011).

Brody on ohjaaja Wes Andersonin luottonäyttelijöitä. Hän on näytellyt Andersonin elokuvissa *[[Darjeeling Limited]]* (2007), *[[The Grand Budapest Hotel]]* (2014), *[[The French Dispatch]]* (2021) ja *[[Asteroid City]]* (2023) sekä ääninäytellyt elokuvassa *[[Fantastic Mr. Fox – Kekseliäs kettu]]* (2009).

Brody sai Golden Globe -palkinnon ja toisen Oscar-palkintonsa pääosaroolista arkkitehtina elokuvassa *[[The Brutalist]]* (2024).

## Yksityiselämä
Brody ei ole ollut naimisissa. Hänen nykyinen naisystävänsä on muotisuunnittelija Georgina Chapman. Vuosina 2012–2018 Brody oli suhteessa malli Lara Lieton kanssa ja vuosina 2006–2009 malli ja näyttelijä Elsa Patakyn kanssa.

## Filmografia
### Elokuvat

### Televisiosarjat

## Lähteet

## Aiheesta muualla

* 
*
Paul I

**Paul I** (, 14. joulukuuta 1901 Ateena – 6. maaliskuuta 1964 Ateena, Kreikan kuningaskunta) oli Kreikan kuningas, joka hallitsi Kreikkaa 1. huhtikuuta 1947 – 6. maaliskuuta 1964.

## Elämä

Vuodet 1917–1920 Paul eli isänsä Konstantin I:n kanssa maanpaossa. Paul oli koulutukseltaan laivaston upseeri. Vuodet 1923–1935 ja 1941–1946 hän oli maanpaossa veljensä Yrjö II:n kanssa. Toisen maailmansodan ajan hän oli Kreikan pakolaishallituksen mukana Lontoossa ja Kairossa. Kairosta hän lähetti viestejä kreikkalaisille. Hän palasi Kreikkaan vuonna 1946 ja nousi valtaan vuonna 1947 veljensä Yrjö II:n kuoleman jälkeen, kommunistien ja monarkistien sisällissodan aikana.

Hän avioitui 9. tammikuuta 1938 pikkuserkkunsa, Hannoverin prinsessa Frederikan kanssa.

Heidän kolme lastaan ovat:

* Sofia, Espanjan kuningatar
* Konstantin II, helleenien kuningas
* Irene (s. 1942), Kreikan ja Tanskan prinsessa

## Lähteet

## Aiheesta muualla
Konstantin II

**Konstantin II** (, 2. kesäkuuta 1940 – 10. tammikuuta 2023 Ateena, Kreikka) oli Helleenien kuningas ja Tanskan prinssi. Hän toimi Kreikan viimeisenä monarkkina 6. maaliskuuta 1964 – 1. kesäkuuta 1973.

## Elämä

Konstantin oli kuningas Paulin ja Hannoverin Frederikan poika. 20-vuotiaana hän kilpaili Rooman vuoden 1960 kesäolympialaisissa ja voitti kultaa purjehduksessa Louhi-luokassa.

Kuninkaana Konstantinilla oli myrskyisät välit keskustalaisen pääministerinsä Geórgios Papandréoun kanssa. Kun Papandréou vuonna 1965 erosi jouduttuaan Konstantinin kanssa riitaan armeijan hallinnasta, syntyi sekasortoinen tilanne, joka johti Kreikan sotilasjuntan sotilasvallankaappaukseen 21. huhtikuuta 1967. Ajanjaksoa Papandréoun erosta heinäkuussa 1965 sotilasvallankaappaukseen kutsuttiin ns. Apostasia-ajanjaksoksi.

Joulukuussa Konstantin II yritti syrjäyttää juntan, mutta syrjäytyksen epäonnistuttua hän pakeni perheineen Roomaan. Monarkia jatkui valtionhoitajien johtamana ja everstijuntan de facto alaisuudessa. Vuonna 1973 sotilasjuntta lopetti monarkian ja julisti tasavallan. Joulukuussa 1974 uusi Konstantínos Karamanlíksen demokraattinen hallitus järjesti monarkian lopetuksesta kansanäänestyksen, joka vahvisti tasavaltaisen järjestelmän. Monarkian jatkaminen sai vain yhden kolmasosan annetuista äänistä.

Konstantin oli monta vuotta ei-toivottu henkilö, sillä hän vaati entisen perheomaisuuden, jota Kreikan valtio väitti kuninkaalliseksi omaisuudeksi, palauttamista. Oikeus, Euroopan ihmisoikeustuomioistuin tuomitsi Kreikan valtion maksamaan murto-osan Konstantinin hakemista korvauksista.

Vuonna 1964 Konstantin II nai Tanskan prinsessan Anne-Marien (s. 1946), joka on Tanskan kuningattaren Margareeta II:n sisar. Avioliiton myötä Anne-Marien nimi muutettiin Anna-Mariaksi. Jos monarkia palaisi, tulisi kuninkaaksi Konstantinin jälkeen hänen vanhin poikansa. Kruununprinssinä Konstantinilla oli Pavlos (s. 1967). Pavloksen lisäksi Konstantinilla ja Anna-Marialla oli neljä lasta: prinssit Nikolaos (s. 1969) ja Philippos (s. 1986) sekä prinsessat Alexia (s. 1965) ja Theodora (s. 1983).

Konstantin II:n sisar Sofía on Espanjan entisen kuninkaan Juan Carlos I:n vaimo. Konstantin ja Anna-Maria elivät pitkään maanpaossa Lontoossa ja olivat Walesin prinssi Charlesin hyviä ystäviä. Konstantin II oli prinssi Williamin kummi.

Vuonna 2013 Konstantin II ja Anna-Maria asettuivat pysyvästi Kreikkaan. Konstantin kuoli Ateenassa vuonna 2023.

## Lähteet

## Aiheesta muualla
Kuulustelu

**Kuulustelu** voi tarkoittaa seuraavia:

* poliisikuulustelu
* tentti
* ''Kuulustelu'', suomalainen elokuva
Sitkūnai

**Sitkūnai** on paikka Keski-Liettuassa, 18 kilometriä Kaunasin keskustasta pohjoisluoteeseen. Sitkunai sijaitsee aivan valtatien M1 länsipuolella, eurooppateiden  ja  (M8) liittymän lounaispuolella. 

Sitkunai tuli kuuluisaksi Neuvostoliiton ajan lopussa, kun 13. tammikuuta 1991 Neuvostoliiton erikoisjoukot valtasivat Vilnan televisio- ja radiotornin estääkseen lähetykset. Tuolloin 13 siviiliä sai surmansa pyrkiessään turvaamaan televisiotornin lähetysten häiriöttömän jatkumisen. Silloin Sitkunai jäi ainoaksi radioasemaksi, joka radioi itsenäisyyteen pyrkivien viestejä.

Sitkunaissa on radioasema , joka lähettää keskiaalloilla 1386 kHz, mitä taajuutta on myös Venäjä pitänyt itsellään samanaikaisesti Neuvostoliiton seuraajavaltiona.

## Lähteet

## Aiheesta muualla

*Sitkūnų radijo stotis, AB „Lietuvos radijo ir televizijos centras” 
*How Lithunia Boosted its Voice on Shortwave
MOS Technology

**MOS Technology**, toiselta nimeltään **Commodore Semiconductor Group**, oli Commodoren omistama mikropiirivalmistaja, joka valmisti suorittimia ja muita piirejä tietokone- ja laskinkäyttöön. MOS:n ehkä tunnetuin tuote oli 8-bittinen MOS 6502 mikroprosessori.
Yritys valmisti myös KIM-1-mikrotietokonetta esitelläkseen 6502-suoritinta.

Yrityksen perusti Allen-Bradley, joka halusi varmistaa toisen lähteen Texas Instrumentsin suunnittelemille mikropiireille.

Vuonna 1976 Commodore osti yrityksen.

## Tuotteita
* MOS 6502 ja yhteensopivat suorittimet: 4510, 6501, 6507, 6508, 6509, 6510, 8500 ja 8502. Käytetty useissa 8-bittisissä tietokoneissa ja sulautetuissa järjestelmissä.
* MOS 6522 ja 6520 -laiteohjainpiirit.
* MOS 6560 ja 6561, eli VIC-20:ssa käytetyt VIC-videopiirit.
* MOS 6567, 6569, 8562, 8564, 8565 ja 8566, eli Commodore 64:n ja Commodore 128:n VIC-II-videopiirit.
* MOS 6581, 6582 ja 8580, eli Commodore 64:n ja Commodore 128:n SID-äänipiirit.
* 8520 ja 8521, CIA-piirit Amiga-tietokoneissa
* 8361, 8367, 8370, 8371, 8372, 8373, 8375, AGNUS-piirin versiot
* 8362, DENISE-piiri
* 8364, PAULA-piiri
* 8374, ALICE-piiri

## Lähteet

## Aiheesta muualla

* MOS Technologyn piirien käyttö Commodoren tietokoneissa 
* ''The First book of KIM''
Kalinin

**Kalinin** tai **Kalinina** voi tarkoittaa seuraavia:

* Anhelina Kalinina (s. 1997), ukrainalainen tennispelaaja
* Dmitri Kalinin (s. 1980), venäläinen jääkiekkoilija
* Hanna Kalinina (s. 1979), ukrainalainen kilpapurjehtija
* Irina Kalinina (s. 1959), neuvostoliittolainen uimahyppääjä ja olympiavoittaja
* Konstantin Kalinin (1889–1940), neuvostoliittolainen lentokonesuunnittelija
* Lidija Kalinina-Ivanova (s. 1937), neuvostoliittolainen telinevoimistelija ja olympiavoittaja
* Mihail Kalinin (1875–1946), venäläinen bolševikkivallankumouksellinen, Neuvostoliiton nimellinen valtionpäämies 1919–1938
* Sergei Kalinin (s. 1991), venäläinen jääkiekkoilija

;paikkoja:
* Kalinin, Tverin kaupungin nimi 1931–1990 (Mihail Kalininin mukaan).

## Katso myös
* Kaliningrad (ent. Königsberg), kaupunki Kaliningradin alueella (ent. Itä-Preussissa) Venäjällä
Vorošilov

**Vorošilov** voi tarkoittaa seuraavia henkilöitä tai asioita:

* Kliment Vorošilov (1881–1969), Neuvostoliiton marsalkka
* Luhansk Ukrainassa (entinen Vorošilovgrad)
* Ussurijsk Kaukoidässä (entinen Vorošilov)
* KV-sarja, Kliment Vorošilov -panssarivaunusarja
*Vorošilov (1939), Neuvostoliiton laivaston Kirov-luokan kevyt risteilijä
*Marshal Vorošilov (1970), Neuvostoliiton laivaston Kresta II -luokan ohjusristeilijä.
Chen Kaige

**Chen Kaige** (yksink.: 陈凯歌, perint.: 陳凱歌, pinyin: Chén Kǎigē, s. 12. elokuuta 1952 Peking) on kiinalainen elokuvaohjaaja.

Chen Kaige luetaan Zhang Yimoun ja Tian Zhuangzhuangin ohella kiinalaisten elokuvaohjaajien niin sanottuun viidenteen sukupolveen, 1980-luvulla uransa aloittaneiden ja kiinalaista elokuvaa myös muualla maailmassa tunnetuiksi tuoneeseen joukkoon. Chen Kaigen elokuvaa *[[Keltainen maa]]* (1984) pidetään eräänlaisen ”viidennen sukupolven” ohjelmanjulistuksena. *Keltaisen maan* kuvauksesta vastasi Zhang Yimou, Chen Kaigen opiskelutoveri Pekingin elokuva-akatemiasta. Yimou aloitti oman ohjaajanuransa muutamaa vuotta myöhemmin.

Kansainvälisesti eniten huomiota Chen Kaigen ohjaamista elokuvista ovat saaneet Cannesin elokuvajuhlilla Kultaisella palmulla vuonna 1993 palkittu *[[Jäähyväiset jalkavaimolle]]* sekä Kiinan ensimmäisestä keisarista Qin Shi Huangdista kertova historiallinen fiktio *[[Keisari ja salamurhaaja]]*.

## Filmografia
* *Keltainen maa* (黃土地, 1984)
* *The Big Parade* (大阅兵, 1986)
* *[[Lasten kuningas]]* (孩子王, 1987)
* *Life on a String* (邊走邊唱, 1991)
* *[[Jäähyväiset jalkavaimolle]]* (霸王别姬, 1992)
* *Temptress Moon* (風月, 1996)
* *[[Keisari ja salamurhaaja]]* (荊柯刺秦王, 1999)
* *Ten Minutes Older: The Trumpet* (2002)
* *[[Poika ja viulu]] (*He ni z ai yi qi*, 2002)
* *Pimeyden syli* (*Killing Me Softly*, 2002)
* *Together* (和你在一起, 2003)
* *Chángjīn hú'' (长津湖, 2019) – yhdessä Tsui Harkin ja Dante Lamin kanssa

## Lähteet

## Aiheesta muualla
V2

**V2** tarkoittaa seuraavia asioita:

* V2-ohjus, natsi-Saksan kehittämä ballistinen ohjus
* *[[V2 – Jäätynyt enkeli]]*, suomalainen elokuva, joka on jatko-osa elokuvalle *Vares – yksityisetsivä*
* V2, levy-yhtiö
* V2.fi, viihdeportaali
* V2-moottori
* V2 (tanssilava), tanssilava Harjavallassa
Jacopo da Bologna

**Jacopo da Bologna** oli italialainen 1300-luvulla vaikuttanut säveltäjä. Hän oli muusikkona lukuisissa hoveissa. Milanolainen Viscontin perhe palkkasi hänet vuosina 1339-1360, lukuun ottamatta lyhyttä jaksoa Veronassa. Jacopon sävellystyö osuu ajalle, jolloin moniäänisyys oli uutta. Tuotannossa näkyy miten moniäänisyys kehittyy vuosien varrella. On arveltu hänen opettaneen säveltäjä Francesco Landinia.

Jacopo da Bolognan teoksista noin 35 ovat säilyneet. Niihin kuuluu muun muassa useita madrigaaleja.

## Lähteet
Manuel Cardoso

**Manuel Cardoso** (kastettu 11. joulukuuta 1566 – 24. marraskuuta 1650) oli portugalilainen säveltäjä ja urkuri.

## Elämä
Cardoso syntyi Fronteirassa, lähellä Portalegrea todennäköisesti vuonna 1566. Hän aloitti musiikin harrastamisen laulamalla kuorossa. Vuonna 1588 Cardoso liittyi karmeliittoihin. Hän kuoli Lissabonissa vuonna 1650.

## Musiikki
Cardosolta on säilynyt muun muassa kolme kirjaa messuja. Monet säveltäjän teokset tuhoutuivat Lissabonin maanjäristyksessä vuonna 1755.
Felice Anerio

**Felice Anerio** (n. 1560, Rooma – 26. tai 27. syyskuuta 1614, Rooma) oli italialainen säveltäjä.

## Elämä
Anerio syntyi Roomassa ja vietti koko elämänsä siellä. Hän aloitti musiikin harrastamisen laulamalla kuoroissa. Hän alkoi säveltää noin vuonna 1580. Hän sävelsi erityisesti madrigaaleja, joissa oli vaikutteita suositun säveltäjä Luca Marenzion teoksista. Aneriosta tuli 1594 Giovanni Pierluigi da Palestrinan jälkeen paavin kuoron virallinen säveltäjä. Hänestä tuli noin vuonna 1607 pappi.

## Sävellykset
Anerion teoksiin kuuluvat muun muassa:
* Kaksi kirjaa *Madrigale spiritualeja*, 1585
* Kaksi kirjaa hymnejä, 1596
* Yksi kirja canzonettoja, 1586
* Useita madrigaaleja

## Lähteet

## Aiheesta muualla
*
Giovanni Animuccia

**Giovanni Animuccia** (n. 1514, Firenze – 25. maaliskuuta 1571 Rooma) oli italialainen säveltäjä. Myös hänen veljensä, Paolo Animuccia oli säveltäjä.

Claude Goudimel opetti Animuccialle musiikkia. Vuodesta 1555 kuolemaansa saakka hän toimi myös kuoromestarina Roomassa. Animuccian säilyneisiin teoksiin kuuluu muun muassa neljä kirjaa madrigaaleja.

## Lähteet
Kymmenjärjestelmä

**Kymmenjärjestelmä** eli **desimaalijärjestelmä** on yleismaailmallisessa käytössä oleva lukujärjestelmä, jonka kantaluku on 10. Kymmenjärjestelmän numeroita merkitään yleensä arabialaisilla numeroilla (0, 1, 2, 3, 4, 5, 6, 7, 8, 9). 

Kymmenjärjestelmä käyttää paikkamerkintää, jossa numeron arvo on position mukaan oikealta vasemmalle lukien ykköset, kymmenet, sadat, tuhannet jne. Viereinen numero on aina kymmenen kertaa suurempi tai pienempi (myös desimaaleissa). Esimerkiksi luku 100 sisältää tasan yhden kerran kymmenen kymmentä (kertolaskuna 1*10*10). Käytännössä kymmenjärjestelmässä jokaiseen lukuyksikköön kuuluu aina 10 edellistä lukuyksikköä.

10*1=10, 10*10=100, 10*100=1000, ja niin edespäin.

Kymmenjärjestelmän mukaisesti voidaan merkitä myös murtolukujen ja irrationaalilukujen likiarvoja siten, että desimaalipilkun jäljessä ensimmäinen numero merkitsee kymmenesosia, seuraava sadasosia ja niin edelleen. Tällä tavoin merkittyjä lukuja sanotaan desimaaliluvuiksi.

## Lähteet

## Kirjallisuutta
*
Johann Joachim Quantz

**Johann Joachim Quantz** (30. tammikuuta 1697 – 12. heinäkuuta 1773) oli saksalainen säveltäjä ja huilisti. Quantz aloitti musiikin opiskelunsa setänsä johdolla ja opiskeli myöhemmin Dresdenissä ja Wienissä. Vähitellen Quantzista tuli yksi Euroopan arvostetuimmista huilun soittajista ja hän kierteli muun muassa Ranskaa ja Isoa-Britanniaa. Vuonna 1740 hän alkoi opettaa huilun soittoa Preussin Fredrik II:lle.

Quantz sävelsi jopa 300 huilukonserttoa. Hän myös kirjoitti *Versuch einer Anweisung die Flöte traversière zu spielen* -nimisen tutkielman huilun soitosta.

## Aiheesta muualla

*Vapaasti käytettävissä olevia Quantzin partituureja Mutopia Project
Kamilavka

**Kamilavka** on kirkollinen, sylinterin muotoinen päähine, jota käyttävät ortodoksiset munkit, papit ja piispat. Kamilavka juurtaa juurensa Bysantista, jossa samankaltaista päähinettä käytettiin yleisesti miesten päähineenä. Kreikkalaisessa perinteessä käytetään ”räystäällistä” kamilavkaa, jossa on noin parin sentin levyinen ”räystäs” päähineen yläosassa. Sen täsmällinen nimi on **kalymafkion**, joskin puhekielessä käytetään hiukan harhaanjohtavaa kamilavka-nimitystä.

Venäläisessä kamilavkassa ei ole ”räystästä” vaan päähine on kokonaan sylinterin muotoinen, yläosastaan hieman laajeneva. Venäläisessä perinteessä luostaripapisto käyttää mustaa kamilavkaa ja naimisissa oleva papisto sinistä tai violettia. Kreikkalaisessa perinteessä kamilavka on aina musta.

Venäjän kirkko käyttää kamilavkaa myös ansiomerkkinä; siellä ansioituneelle papille tai diakonille voidaan myöntää oikeus käyttää purppuranväristä kamilavkaa.


File:Archbishop of Nizhny Novgorod and Arzamas Georgy.JPG|Klobukkiin pukeutunut piispa puhuu venäläismalliseen purppuranväriseen kamilavkaan pukeutuneelle papille (oikealla edessä)
File:Holy Sepulchre parvis.jpg|Kreikkalaismallinen, räystäällinen kamilavka papin päässä Jerusalemissa
File:Отац Јован.jpg|Serbialaismallinen kamilavka papin päässä


## Lähteet

## Aiheesta muualla
*Kamilavka / Ortodoksi.net
*Uskonnollisia päähineitä
Gregor Aichinger

**Gregor Aichinger** (n. 1565 – 1628) oli saksalainen säveltäjä ja pappi. Hän opiskeli musiikkia muun muassa Giovanni Gabrielin johdolla Italiassa.

Aichinger sävelsi pääasiassa uskonnollista musiikkia. Hänen teoksissaan oli vaikutteita muun muassa Orlando di Lasson musiikista.

Aichinger sävelsi myös jonkin verran soitinmusiikkia.

## Lähteet

## Aiheesta muualla
Aram Hatšaturjan

**Aram Iljitš Hatšaturjan** (, ; 6. kesäkuuta (J: 24. toukokuuta) 1903 Tbilisi, Venäjän keisarikunta – 1. toukokuuta 1978 Moskova, Venäjän SFNT, Neuvostoliitto) oli armenialainen säveltäjä. Hatšaturjan syntyi Tbilisissä, Georgiassa, köyhään armenialaiseen perheeseen. Armenialaisen kansanmusiikin vaikutus hänen teoksissaan onkin huomattava. Hatšaturjan oli kiinnostunut musiikista jo varhain. Vuonna 1921 hän matkusti Neuvosto-Venäjän Moskovaan ja aloitti musiikkiopintonsa muun muassa Nikolai Mjaskovskin johdolla. Vuonna 1929 hän siirtyi Moskovan konservatorioon. 1930-luvulla Hatšaturjan avioitui säveltäjä Nina Makarovan kanssa. Hatšaturjan johti sävellyksiään myös Suomeen tekemillään konserttivierailuilla. 

Hatšaturjanin teoksiin kuuluu muun muassa konserttoja, sinfonioita sekä kolme balettia (muun muassa *[[Gajane]]* ja *[[Spartacus (baletti)|Spartacus]]*). *Gajane*-baletin loppuun kuuluva *[[Miekkatanssi (baletti)|Miekkatanssi]]* on tullut suosituksi myös itsenäisenä teoksena. Hän sävelsi myös jonkin verran orkesterimusiikkia (konserttoja ja sinfonioita sekä näyttämöllisen orkesterisarjan *Naamiaiset*) ja elokuvamusiikkia. Pianoteoksista tunnetuin lienee hänen toccatansa.

BBC:n 1970-luvun televisiosarjassa *[[Merilinja]]* käytettiin tunnusmusiikkina Adagio-osaa Hatšaturjanin *Spartacus*-baletista.

## Lähteet

## Aiheesta muualla
Blantyre

**Blantyre** voi tarkoittaa seuraavia:

* Blantyre, kaupunki Skotlannissa
* Blantyre, kaupunki Malawissa
* Blantyren piirikunta, aluehallinnon toisen tason yksikkö Malawissa
Blantyre (Malawi)

**Blantyre** on kaupunki Malawissa ja maan Eteläisen alueen hallintokeskus. Shiren ylänköalueella (Shire Highlands), runsaan kilometrin korkeudella merenpinnasta sijaitseva kaupunki on osa Blantyren piirikuntaa. Vuonna 2014 Blantyren kaupungin väkiluvuksi arvioitiin 849&nbsp;741 ja koko piirikunnassa asui yhteensä 1,239 miljoonaa ihmistä. Blantyre on maan toiseksi suurin kaupunki pääkaupunki Lilongwen jälkeen.

Blantyre on perustettu vuonna 1876 Skotlannin kirkon lähetysasemaksi, ja se nimettiin tutkimusmatkailija David Livingstonen synnyinpaikan, skotlantilaisen Blantyren kaupungin mukaan. Se sai kaupungin aseman vuonna 1895 ja on Malawin vanhin kaupunki sekä eräs koko eteläisen, itäisen ja keskisen Afrikan vanhimpia kaupunkikeskuksia. 

Blantyren kaupungin pinta-ala on 220 neliökilometriä. Väkiluku on kehittynyt väestönlaskentojen mukaan seuraavasti: 333 100 (vuonna 1987), 502 100 (1998) ja 661 300 (2008). Vuoden 2014 väkilukuarvio oli 849 741 henkeä.

Blantyre on Malawin kaupan ja teollisuuden keskus ja merkittävä hallintokaupunki. Siellä on Malawin presidentin palatsi, Malawin korkein oikeus, osia Malawin yliopistosta (University of Malawi, UNIMA), Malawin yleisradioyhtiö (Malawi Broadcasting Corporation, MBC) sekä hyvin varustettu sairaala. Mosambikiin on rautatieyhteys ja lähiliikennettä palvelevat linja-autot sekä yksityiset pikkubussit. Kaupungissa sijaitseva Chilekan kansainvälinen lentoasema (Chileka International Airport; IATA: BLZ – ICAO: FWCL) on maan toiseksi suurin.
 
Saksan Hannover on Blantyren ystävyyskaupunki.

## Lähteet

## Aiheesta muualla
Lodovico Agostini

**Lodovico Agostini** (1534 – 20. syyskuuta 1590) oli italialainen säveltäjä, laulaja, pappi ja tiedemies. Hän oli laulaja Agostino Agostinin avioton lapsi. Agostini syntyi Ferrarassa ja vietti siellä suurimman osan elämästään. Hän oli 1580-luvulla Mantovan herttuan sävellysopettajana. Agostini sävelsi muun muassa madrigaaleja sekä lauluja luutun säestyksellä.
Adriano Banchieri

**Adriano Banchieri** (3. syyskuuta 1568 Bologna, Italia – 1634 Bologna) oli italialainen säveltäjä, musiikkiteoreetikko, urkuri ja runoilija. Hän ryhtyi benediktiinimunkiksi vuonna 1587.

Banchieri oli merkittävä madrigaalidraaman säveltäjä.
Banchierin merkittävimpiin teoksiin kuuluu muun muassa useita canzonettoja.

## Lähteet

## Aiheesta muualla

*Vapaasti käytettävissä olevia Banchierin partituureja Mutopia Project
Breuil-Cervinia

**Breuil-Cervinia**, lyhyemmin Cervinia, on kylä Valtournenchen laaksossa Italian pohjoisosassa. Kylä sijaitsee kuuluisan Matterhornin juurella, sen lounaispuolella. Cervinian kylä on 2&nbsp;000 – 2&nbsp;050 metrin korkeudessa. Se kuuluu Valtournenchen kuntaan.

## Talviurheilukeskus
Cervinia on Alppien korkeimmalla sijaitsevia hiihtokeskuksia. Yhdessä sveitsiläisen Zermattin kanssa se muodostaa ison hiihtoalueen, jonka korkein alue on Klein Matterhornin ympärillä. Cervinian puolen laskettelurinteiden korkeusero on parhaimmillaan lähes 2&nbsp;400 metriä, Gobba Di Rollinilta (3&nbsp;899 metriä) Valtornencheen (1&nbsp;524 metriä). Rinteen pituudeksi voidaan määritellä jopa 22 kilometriä.

Hiihdon jälkeiseen aikaan Cerviniassa on tarjolla muun muassa keilausta, luistelua sekä elokuvateatteri. Koska kylä sijaitsee Alppien eteläisellä puolella, aurinko paistaa ja lämpötila nousee suhteellisen korkealle talvellakin.

## Lähteet
*
* Cervinia.it

### Viitteet

## Aiheesta muualla
Hugh Aston

**Hugh Aston** (n. 1485 – 1558) oli brittiläinen säveltäjä. Vaikka häneltä ei ole säilynyt paljoa teoksia, hän on tunnettu hänen kosketinsoitinmusiikkinsa ansiosta. Vuosina 1510–1525 Aston eli Lontoossa. Vuosina 1525–1548 hän toimi kuoromestarina *St. Mary Newarke Hospital and College*ssa Leicesterissä.

Astonilta on kosketinsoitinmusiikin lisäksi säilynyt neljä uskonnollista vokaaliteosta:

*viisiääninen *Missa Te Deum* 
*kuusiääninen *Missa Videte manus meas* 
*viisiääninen *Gaude mater matris Christe*
*viisiääninen *Te Deum laudamus*
Kirundin kieli

**Kirundi** eli **rundi** on atlantinkongolaisiin kieliin kuuluva kieli, joka on virallinen kieli Burundissa. Sen lisäksi sitä puhutaan jonkin verran Tansaniassa, Kongon demokraattisessa tasavallassa ja Ugandassa. Yhteensä kirundilla on arviolta 10&nbsp;150&nbsp;000 puhujaa. Kirundi, Ruandassa puhuttava ruandan kieli ja Länsi-Tansaniassa puhuttava giha ovat hyvin samankaltaisia ja keskenään ymmärrettäviä.

Noin 85 prosenttia kirundia äidinkielenään puhuvista on hutuja ja 15 prosenttia tutseja. Molemmat etniset ryhmät puhuvat pääsääntöisesti kirundia, ja tällainen kielellinen homogeeninen tila on melko poikkeuksellista Saharan eteläpuoleisessa Afrikassa.

Kielen katsotaan olevan elinvoimainen ja sillä on seitsemän päämurretta.

Kieltä kirjoitetaan latinalaisin aakkosin. Raamattu käännettiin kokonaisuudessaan kirundiksi vuonna 1967. 

## Fonologia

### Vokaalit

Lähde:

### Konsonantit

Lähde:

## Lähteet
Arabisosialismi

**Arabisosialismi** on etenkin arabimaissa suosiota saavuttanut poliittinen aate. Arabisosialismissa yhtenä keskeisenä piirteenä on panarabialaisuus eli kaikkien arabikansojen yhdistäminen. Suuntaus liittyy myös läheisesti arabinationalismiin.

## Arabisosialismin teoria
Arabisosialismi eroaa monista muista sosialistisista liikkeistä kieltämällä materialismin. Talous- ja sosiaalipolitiikassa arabisosialismi on lähellä eurooppalaista sosialismia. Arabisosialistinen talous myös sallii pienyritystoiminnan (kuten Neuvostoliitto), mutta ei kuitenkaan sitä erityisemmin rohkaise. Maakohtaisesti arabisosialismin päätavoitteena on luoda voimakas valtiokeskeinen, militaristinen ja nationalistinen valtio. Aate on idealistinen ja painottaa kansallisesti vahvaa valtiota sekä irtautumista kolonialismin perinteistä. Arabisosialismia toteutetaan pääasiassa puoluepolitiikan, talouden ja sotilaspolitiikan aloilla.

## Arabisosialismi käytännössä
Arabisosialismin kulta-aikaa oli 1950–1970-luvuilla. Arabisosialismiin arabimaissa on pääasiassa siirrytty sotilasvallankaappauksella, ulkomaisten omistusten ja pankkien kansallistamisella, sekä Baath-puolueen tuella. Eversti Nasser oli Egyptin ensimmäinen arabisosialistijohtaja, aloittaen arabisosialismin sotilasvallankaappauksella ja Suezin kanavan kansallistamisella. 

1960-luvulla arabisosialismin tavoite arabikansojen yhdistämisestä tuotti Irakin, Egyptin, Libyan ja Syyrian valtioliiton. Arabisosialismi oli merkittävä aate Lähi-idässä Israelin ja arabimaiden välisten sotien aikana. Näissä maissa ainoastaan enää Syyriassa hallitsee arabisosialismin aatteelliseksi, toteuttavaksi voimaksi perustettu Baath-puolue (Irakin Baath-puolue syrjäytettiin vuoden 2003 sodassa).

## Arabisosialismi nykyään
Pääasiassa arabisosialismin on katsottu epäonnistuneen taloudessa. Tämä heijastelee laajemmin suunnitelmatalouden ja markkinatalouden vaiheita 1900-luvulla. Egyptissä täysmittainen arabisosialistisen talouden toteuttaminen tuli tiensä päähän käytännössä 1970-luvulla, Anwar Sadatin aikakautena. 

Tällä hetkellä arabisosialismia kokonaisuutena toteutetaan Libyassa sekä jossain määrin Syyriassa, jota Baath-puolue hallitsi pitkään. Arabisosialismin rippeitä on jäljellä Egyptissä esimerkiksi sotilaspolitiikassa ja taloudessa.

## Merkittäviä arabisosialisteja

## Lähteet
Future Crew

**Future Crew** oli suomalainen demoryhmä. Se on erityisesti tunnettu varhaisista PC-demoistaan ja Scream Tracker -musiikkiohjelmastaan. Future Crew jäsenet olivat pääosin Turusta kotoisin. Myös Assembly-demotapahtuman järjestäjiin on perinteisesti kuulunut suuri osa Future Crew'n jäsenistä. Future Crew julkaisi viimeisen tuotoksensa Assembly 1994 -tapahtumassa eikä ole sen jälkeen ryhmänä julkaissut mitään.

Merkittäviä Future Crew'n julkaisemia demoja ovat Unreal (Assembly 1992), Panic (The Party 1992) ja Second Reality (Assembly 1993). Saksalainen Smash Designs julkaisi Second Realitystä C64-version vuonna 1997.

Monet ryhmän jäsenet siirtyivät tietokonepelien tekoon demojen jälkeen. Jättiprojekti Illuminatus, joka oli Elite-tyyppinen "avaruussimulaattori", jäi kesken, ja ensimmäinen ryhmän jäsenten julkaisema peli oli autopeli Death Rally (1996).

Osittain tai kokonaan Future Crew'n jäsenten aloittamiin tietotekniikkayrityksiin kuuluvat Futuremark (3DMark), Remedy Entertainment (Max Payne) ja Bitboys.

## Jäsenet

* Samuli "GORE" Syvähuoko - Organisoija 
* Sami "Psi" Tammilehto - Ohjelmoija 
* Mika "Trug" Tuomi - Ohjelmoija 
* Arto "Wildfire" Vuori - Ohjelmoija
* Jonne "Purple Motion" Valtonen - Muusikko
* Peter "Skaven" Hajba - Muusikko ja graafikko
* Aki "Marvel" Raula - Graafikko
* Misko "Pixel" Iho - Graafikko
* Jussi "Abyss" Laakkonen - BBS-koordinaattori ja edustaja, sekä "Assembly" -tietokone- ja demoskenetapahtuman entinen pääjärjestäjä
* Markus "Henchman" Mäki - BBS-operaattori
* Jarkko "Jake" Heinonen
* Sale Kinnunen

## Lähteet

## Aiheesta muualla
* Future Crew Pouet.net-sivustolla
John Cusack

**John Paul Cusack** [ˈkjuːsæk] (s. 28. kesäkuuta 1966 Evanston, Illinois, Yhdysvallat) on yhdysvaltalainen näyttelijä. Hän tulee näyttelijäperheestä; hänen isänsä Dick Cusack oli näyttelijä ja myös hänen sisaruksensa Ann, Bill, Joan ja Susie ovat näyttelijöitä.

John aloitti uransa lapsinäyttelijänä. Hän osallistui Byrne ja Joyce Piven teatterityöpajan (*Piven Theatre Workshop*) toimintaan ja kahteentoista ikävuoteen mennessä hän oli esiintynyt useissa mainoksissa ja muutamissa teatteriesityksissä. Hänen ensimmäinen elokuvaroolinsa oli elokuvassa *[[Elämä yllättää]]* (1983). Vuonna 1988 Cusack perusti Byrne ja Joyce Pivenin pojan Jeremy Pivenin kanssa teatteriryhmän New Crime ja myöhemmin samannimisen elokuvatuotantoyhtiön, New Crime Productions.

Esiinnyttyään uransa alussa teini-ikäisille suunnatuissa elokuvissa Cusack siirtyi 1980- ja 1990-lukujen vaihteessa vakavampiin rooleihin, esimerkkinä pääosarooli Stephen Frearsin ohjaamassa neo-noir-elokuvassa *[[Huijarit]]* (1990). Cusack on esittänyt usein antisankareita. Hän on esiintynyt usein samoissa elokuvissa sisarensa Joanin kanssa.

Näyttelemisen lisäksi Cusack on toiminut myös elokuvatuottajana ja käsikirjoittajana.

## Filmografia

## Lähteet

## Aiheesta muualla

*
Jerobeam I

**Jerobeam** oli Raamatun mukaan Israelin kuningaskunnan ensimmäinen kuningas. Hänen historiallisuudestaan ei ole todisteita Raamatun lisäksi. Jos hän on oikeasti elänyt, hän on luultavasti hallinnut suurin piirtein vuosina 931–910 eaa. Häntä seurasi hänen poikansa Nabad.

Raamatun mukaan Salomo hallitsi yhtenäistä Israelia (Israelin kuningaskunta ja Juudea), mutta Salomon syntien takia Jumala antoi valtakunnan hajota. Salomon poika Rehabeam jatkoi Salomon langettamaa työveroa Israelin pohjoisille heimoille, jolloin nämä kapinoivat ja nostivat omaksi kuninkaakseen Salomon hovissa palvelleen Jerobeamin. (Nimet Jerobeam ja Rehabeam ovat samaa juurta ja tarkoittavat, että kansan pitäisi tulla suurilukuiseksi ja levitä laajalle.)

Jerobeam valitsi pääkaupungikseen Sikemin. Tehdäkseen eroa Juudeaan hän rakensi Juudean pääkaupungin, Jerusalemin, temppelille kilpailijoita Beteliin ja Daniin. Hän asetti papeiksi myös miehiä, jotka eivät olleet leeviläisiä. Näiden uskonnollisten syntien takia Jerobeamin suku katkesi. Jerobeamin lopulta suorittaessa uhriseremoniaa hänen "kätensä kuivettui". Sen jälkeen hän pyysi Jumalan miestä lepyttämään ja rukoilemaan Herraa, Jumalaansa ja tämä teki niin, minkä johdosta käsi palautui jälleen toimintakykyiseksi, mutta Jerobeam ei muuttanut tapojaan. Tätä on tulkittu polion aiheuttamaksi halvaukseksi.

Jerobeamin tarina kerrotaan Ensimmäisessä kuninkaiden kirjassa, luvuissa 11–14.

## Lähteet

*Richard Elliott Friedman, "Who Wrote the Bible?" Harperr Collins 1997.
*Israel Finkelstein, Neil Asher Silberman, "The Bible Unearthed." Touchstone 2002.
Don Johnson Big Band

**Don Johnson Big Band** on suomalainen hip hop -yhtye, jonka musiikissa on myös vaikutteita jazzista ja muista musiikin tyylilajeista. Yhtyeen nimi viittaa *[[Miami Vice]]* -televisiosarjan näyttelijään Don Johnsoniin.

## Historia
Yhtyeen alku sijoittuu 1990-luvun puoliväliin Tommy Lindgrenin, Johannes Laihon ja Kari Saarilahden tutustuttua lukiossa ja soitettua koulunsa musiikkiluokassa. Myöhemmin mukaan liittyi myös yhtyeen neljäs jäsen Pekka Mikkonen. Nimi Don Johnson Big Band syntyi salamannopeasti heidän harjoitustilansa varauslistaa ylläpitävän naisen tiedusteltua yhtyeen nimeä.

Vuonna 2000 Don Johnson Big Band julkaisi esikoisalbuminsa *[[Support de Microphones]]*. Toista albumia varten yhtye solmi yhteistyösopimuksen Universal Musicin kanssa. 

Yhtye on esiintynyt Suomen lisäksi myös ulkomailla, muun muassa Kiinassa sekä musiikkialan suurtapahtumassa Midemissä (2006) yhtenä Suomen edustajana.

Keikoille tunnusomaista on runsas vierailijoiden käyttö: keikoilla ovat yleensä mukana Juuso Hannukainen ja Tero Rantanen (lyömäsoittimet), ja usein mukana on nähty myös Quintessencen laulaja Emma Salokoski sekä beatboxaaja Felix Zenger.

## Jäsenet
* Tommy Lindgren – laulu, rap
* Johannes Laiho – koskettimet
* Kari Saarilahti – kitara, basso, rummut
* Pekka Mikkonen – saksofoni, huilu
*Felix Zenger – beatboxing

## Diskografia
### Studioalbumit
* 
* 
* 
* 
* 
* 
* 
* 

### Singlet
* 
* 
* 
* 
* 
* 
* 
* 
* 
* 
* 
* 
* 

## Lähteet
* 

### Viitteet

## Aiheesta muualla

*Yhtyeen virallinen sivusto
*Uuden albumin sivut 
*Ylen Elävä arkisto: Don Johnson Big Band
*Syvällä Pelissä - Don Johnson Big Band
Basic english

**Basic english** on Charles Kay Ogdenin kehittämä englantiin perustuva keinotekoinen kieli. Hän kuvasi sen kirjassaan *Basic English: A General Introduction with Rules and Grammar* (1930). Basic englishissä on huomattavasti pienempi sanasto kuin perinteisessä englannissa; ainoastaan 850 sanaa. Siinä myös kielioppia on hiukan yksinkertaistettu. Kieli on suunnattu erityisesti henkilöille, jotka puhuvat äidinkielenään jotakin muuta kieltä kuin englantia.

Basic englishin käyttöä kansainvälisenä kielenä tukivat aikanaan muun muassa Winston Churchill ja Franklin Roosevelt.

## Aiheesta muualla
* Kaarlo Mäensivu : Perusenglanti - uusi maailmankieli, Helsingin Sanomat, 14.07.1935, nro 185, s. 22, Kansalliskirjaston digitaaliset aineistot
Chūgoku

**Chūgoku** (, "keskimaan seutu") on alue Japanissa. Se käsittää maan pääsaaren Honshūn läntisimmän osan ja koostuu Hiroshiman, Okayaman, Shimanen, Tottorin ja Yamaguchin prefektuureista. Pohjoisessa Chūgoku rajoittuu Japaninmereen ja etelässä Seton sisämereen, jonka toisella rannalla on Shikokun saari. Chūgokun lounaispuolella sijaitsee Kyūshūn saari ja itäpuolella Kansain alue.

Chūgoku voidaan jakaa kahteen ala-alueeseen. Seton sisämereen rajoittuva San'yō on näistä teollistuneempi ja koostuu Hiroshiman, Okayaman ja Yamaguchin prefektuureista. Japaninmeren puoleinen San'in käsittää Shimanen ja Tottorin prefektuurit, on taloudellisesti takapajuisempi ja kärsii väestökadosta. Liikenneyhteydet alueiden välillä ovat vuoristoisuuden takia huonot. San'yō Shinkansen liittää eteläisen Chūgokun tehokkaasti muuhun Japaniin. 

Chūgoku tarkoittaa "keskimaata" ja kirjoitetaan samalla tavalla kuin Kiinan japaninkielinen nimi. Tämän vuoksi alueesta käytetään väärinkäsitysten välttämiseksi myös nimeä San'in–san'yōn alue ().

## Lähteet
*
Jeremy Piven

**Jeremy Samuel Piven** (s. 26. heinäkuuta 1965 New York, New York) on yhdysvaltalainen näyttelijä. 

Piven syntyi New Yorkissa, mutta varttui Illinois’n Evanstonissa. Hän valmistui Evanston Township High Schoolista, minkä jälkeen hän opiskeli Draken yliopistossa Iowassa ja New Yorkin yliopiston Tisch School of the Artsissa. Hänen vanhempansa, Byrne ja Joyce Piven, perustivat Evanstonissa toimivan Piven Theatre Workshopin, jonka kasvatteja ovat hänen itsensä lisäksi muun muassa näyttelijät John Cusack, Aidan Quinn ja Kate Walsh. 

Piven perusti vuonna 1988 lapsuudenystävänsä John Cusackin kanssa New Criminals -teatteriryhmän ja myöhemmin New Crime Productions -tuotantoyhtiön, joka on tuottanut muun muassa elokuvat *[[Grosse Pointe Blank – Palkkamurhaaja pikkukaupungista]]* ja *High Fidelity*. Hän on myös näytellyt useissa samoissa elokuvissa yhdessä Cusackin kanssa.

Piven on esiintynyt elokuvaurallaan pääasiassa sivuosarooleissa. Elokuvien lisäksi hän on näytellyt myös useissa televisiosarjoissa ja teatterinäytelmissä. Vuosina 2004–2011 hän esitti Ari Goldia HBO:n sarjassa *[[Entourage]]* ja oli roolistaan neljästi ehdolla Emmy-palkinnon sekä kuudesti Golden Globen saajaksi. Hänet on palkittu Emmyllä kolmesti, vuosina 2006, 2007 ja 2008 (sarjassa paras miessivuosa komediasarjassa), ja Golden Globella kerran, vuonna 2008 (sarjassa paras miessivuosa televisiosarjassa, minisarjassa tai televisioelokuvassa). 1990-luvun lopulla Piven näytteli pääroolia ABC:n lyhytikäiseksi jääneessä sarjassa *Cupid* (vuosina 1998–1999) ja esitti sivuosaroolia, Spence Kovakia, tilannekomedian *Ellen* kolmella viimeisellä kaudella (vuosina 1995–1998). 

Vuosina 2013–2016 Harry Selfridgeä ITV:n draamasarjassa *[[Mr Selfridge]]*.

## Filmografia

## Lähteet

## Aiheesta muualla
*
Narmer

**Narmer** oli Ylä-Egyptin kuningas n. 3100 eaa. Hänen sanotaan yhdistäneen Ylä- ja Ala-Egyptin yhdeksi kokonaiseksi valtakunnaksi ja siten perustaneen muinaisen Egyptin valtion ja sen ensimmäisen dynastian.

Kaksi merkittävintä Narmeriin liittyvää arkeologista löytöä ovat Ala-Egyptin valloitusta esittävä Narmerin paletti sekä Narmerin heb sed -juhlaa esittävä kivinen nuijanpää. Narmerin arvellaan avioituneen Ala-Egyptin kuninkaan tyttären Nithotepin kanssa.

Joidenkin egyptologien mukaan Narmer oli sama henkilö kuin Menes (Min), jonka Herodotos ja Manetho mainitsivat Egyptin yhdistäjänä. Toisten mukaan hänen seuraajansa Aha (Horus Aha) oli näiden paljon myöhempien historioitsijoiden mainitsema Menes.

## Narmerin hauta

Ranskalainen koptologi Émile Amélianeau ja hänen jälkeensä brittiläinen William Flinders Petrie kaivoivat vuosina 1895–1900 Abydoksen suuren hauta-alueeseen kuuluvaa Umm el Qa'abia, josta löytyi useita 1. dynastian kuningashautoja. Näiden joukossa oli kammioista B17 ja B18 koostuva hauta, jonka on tulkittu kuuluneen Narmerille. Haudasta löytyi Narmerin Horus-nimellä merkittyjä sinettejä.

## Lähteet

### Viitteet

## Aiheesta muualla

*  The Narmer Catalog
Etelä-Venäjän armeija

**Etelä-Venäjän armeija** oli yksi Venäjän valkoisista armeijoista, jotka edustivat Venäjän väliaikaista hallitusta ja taistelivat bolševikkeja, Ukrainan itsenäisyysliikettä ja saksalaisia vastaan. Yksi Etelä-Venäjän armeijan edeltäjistä oli Vapaaehtoisarmeija.

Etelä-Venäjän armeija epäonnistui hyökkäyksessään Moskovaan vuonna 1919, minkä jälkeen sen vaikutus Venäjän sisällissotaan jäi marginaaliseksi. Sillä oli kuitenkin merkitystä Ukrainan tilanteeseen lähinnä Harkovan bolševikkihallinnon vastustajana, mikä toisaalta helpotti Ukrainan kansantasavallan asemaa bolševikkeja vastaan, mutta toisaalta esti sitä laajentamasta valtaansa Itä-Ukrainaan.

Etelä-Venäjän armeijaa komensivat Anton Denikin ja hänen seuraajansa Pjotr Wrangel. Armeijan rippeet jouduttiin lopulta evakuoimaan Krimiltä Konstantinopoliin marraskuussa 1920.

Muita vastaavanlaisia armeijoita olivat Neuvosto-Venäjän interventioon liittyen amiraali Aleksandr Koltšakin johtama Siperian armeija, jonka tarkoituksena oli kukistaa neuvostovalta hyökkäämällä Kaukoidästä Siperian kautta Moskovaan. Kenraali Nikolai Judenitšin komentama Luoteis-Venäjän armeija puolestaan pyrki Pietarin neuvostovallan kukistamiseen. Luoteis-Venäjän armeija toimi lähinnä Suomenlahden eteläpuolelta Baltiasta.

## Komentajat
*kenraaliluutnantti Anton Denikin (huhtikuu 1918 – huhtikuu 1920)
*kenraaliluutnantti Pjotr Wrangel (huhtikuu 1920 – marraskuu 1920)

## Kirjallisuutta
*Wrangel, Pjotr Nikolajevitš: *Kenraali Wrangelin muistelmat*. Suomentanut Simo Hämeen-Anttila. (2. painos) Hämeenlinna: Karisto, 1989. .
### Kaunokirjallisuus
*Bulgakov, Mihail: *[[Valkokaarti]]*. WSOY, 1972.
*Šolohov, Mihail: ''Hiljaa virtaa Don''. (1. painos) WSOY, 1956.
*Šolohov, Mihail: *Hiljainen Don*. Teoksessa *Lokakuu-sarja II*. Suomentanut Elias Siippainen. Smia, 1944.
Antonio de Cabezón

**Antonio de Cabezón** (1510 – 26. maaliskuuta 1566) oli espanjalainen säveltäjä ja urkuri. Hän oli lapsuudestaan asti sokea. Häneltä on säilynyt melko paljon musiikkia. Cabezón tunnetaan parhaiten säveltämiensä tientojen ansiosta. Cabezónin teokset kuuluvat varhaisimpien urkusoololle sävellettyjen joukkoon. Hän toimi kamarimuusikkona ja urkurina Kaarle V:n ja Filip II:n hovissa.

## Aiheesta muualla

*  

## Lähteet
Maa-artisokka

**Maa-artisokka** (*Helianthus tuberosus*), jota kutsutaan toisinaan myös **mukula-artisokaksi**, on Pohjois-Amerikasta kotoisin oleva vanha viljelykasvi. Maa-artisokalla on 1,5–2,5 metriä korkea varsi ja keltaiset, auringonkukkia muistuttavat kymmensenttiset kukat.

Maa-artisokka muodostaa syötäviä maanalaisia mukuloita, joista sitä myös kasvatetaan samaan tapaan kuin perunaa. 

Nimestään huolimatta maa-artisokka ei ole läheistä sukua latva-artisokalle vaan kuuluu auringonkukkien sukuun. Maa-artisokan englanninkielinen nimi "Jerusalem artichoke" on harhaanjohtava ja on ilmeisesti peräisin auringonkukan italiankielisestä nimestä "girasole", joka englanniksi kuulostaa lähes samalta kuin Jerusalem.

## Käyttö
Maa-artisokan mukulat sopivat diabeetikoille, koska ne nostavat vain vähän verensokeria. Mukulat sisältävät runsaasti liukoista inuliinikuitua, sekä jonkin verran hedelmäsokeria.  

## Viljely
Maa-artisokat istutetaan multavaan maahan harvakseltaan, puolen metrin päähän toisistaan. Kasvukausi on pitkä. Mukulat ovat valmiita nostettaviksi kukkien lakastumisen jälkeen, mutta sen jälkeen ne voi nostaa koska tahansa, vaikka vasta seuraavana keväänä.

## Ravintosisältö
Maa-artisokan mukuloissa on ravintotietopankki Finelin mukaan 52 kilokaloria sataa grammaa kohden. Mukulat sisältävät noin 15 prosenttia hiilihydraatteja ja 1-2 prosenttia proteiinia. Suurin osa maa-artisokan sisältämistä hiilihydraateista on pääasiassa liukoisesta kuidusta koostuvaa inuliinia, josta osa pilkkoutuu kylmässä sokeriksi makeuttaen mukulaa. Maa-artisokassa on tyypilisesti 2,8 prosenttia sokeria.

## Historia
Maa-artisokka kulkeutui Amerikan mantereelta vuonna 1613 Ranskaan ja sieltä edelleen Englantiin vuonna 1616. Alkuun kasvia pidettiin arvossa, ja sitä käytettiin runsaasti varsinkin makeissa ruoissa. Melko nopeasti se levisi Suomeenkin, ainakin Turkuun, jossa sitä Tillandzin kasviluettelon mukaan viljeltiin jo 1600-luvulla. Perunan yleistymisen myötä maa-artisokan viljely Euroopassa on vähentynyt huomattavasti.

Vuonna 1621 John Goodyer kirjoitti: ”Miten tahansa sen valmistaakin, niin tuloksena on saastainen paha ilma, joka kiertää vatsassa aiheuttaen kipua ja tuskaa. Siksi se onkin soveliaampi sian ruuaksi kuin ihmisravinnoksi.”

## Lähteet

## Aiheesta muualla
*Fineli: Maa-artisokka, Ravintoarvot
*United States Department of Agriculture (USDA): ''Helianthus tuberosus''
Managua

**Managua** on Nicaraguan pääkaupunki. Se sijaitsee maan länsiosassa Managuan departementissa. Vuoden 2005 väestönlaskennassa kaupungissa oli 908&nbsp;892 asukasta. Vuonna 2019 siellä arvioitiin olevan noin 1&nbsp;041&nbsp;100 asukasta. Suurkaupunkialueineen Managua on yksi Keski-Amerikan suurimmista kaupungeista.

## Maantiede ja ilmasto
Kaupunki sijaitsee laaksossa, joka ulottuu Managuajärven etelärannalta etelään Sierras de Managuan vuoristoon. Järvenranta on 50 metriä merenpinnan yläpuolella, ja kaupunki nousee siitä vuoren rinteelle yli 700 metrin korkeuteen.

Managua sijaitsee seismologisessa murrosvyöhykkeessä, joten siellä arvioidaan tapahtuvan maanjäristyksiä noin 50 vuoden välein.

Managuassa on Köppenin ilmastoluokituksen mukaan troppinen ilmasto. Lämpötilat ovat ympäri vuoden 25 ja 30 asteen välillä. Vuoden keskimääräinen lämpötila on 27,4 astetta. Sadekausi jatkuu toukokuusta lokakuuhun. Sateisin kuukausi on lokakuu, jolloin sataa keskimäärin noin 280 millimetriä. Kuivimmat kuukaudet ovat joulu-, tammi-, helmi-, maalis- ja huhtikuu, joiden aikana sataa yhteensä keskimäärin vain noin 20 millimetriä. Vuosittainen sadanta on keskimäärin noin 1&nbsp;140 millimetriä.

Managua on vehreä kaupunki: puita ja muita istutuksia on bulevardeilla, liikenneympyröissä ja puistoissa kaikkialla kaupungissa.

## Historia
Managua-järven rannalta on löytynyt jälkiä esihistoriallisesta asutuksesta. Eurooppalaisten saapuessa paikalla oli kalastajakylä, johon perustettiin vuonna 1819 kaupunki nimeltä Leal Villa de Santiago de Managua.

Managuasta tehtiin valtion pääkaupunki vuonna 1855 kompromissiksi pääkaupunkiasemasta kilpailleiden Leónin ja Granadan välillä.

31. maaliskuuta 1931 Managuassa tapahtui tuhoisa maanjäristys. 23. joulukuuta 1972 tapahtui jälleen tuhoisa maanjäristys. Se vei jopa yli 10&nbsp;000 ihmisen hengen.

### Vuoden 1972 maanjäristys

Managuan maanjäristys on esimerkki siitä, miten herkästi yhteiskunnan toimivuus kärsii maanjäristyksen osuessa kohdalle. Managuaa 24. joulukuuta 1972 ravistellut maanjäristys jätti yli 300&nbsp;000 ihmistä kodittomaksi ja vammautti 20&nbsp;000. Kaupat, teollisuusrakennukset, sairaalat, koulut ja vankila tuhoutuivat. Taloudelliset menetykset olivat miljardeja dollareita. Kauppojen ja irtaimiston ryöstely alkoi vain muutamia tunteja järistyksen jälkeen. Pahoja tappioita kärsinyt poliisi oli voimaton estämään ryöstöjä, ja 38 tuntia järistysten jälkeen alueelle jouduttiin julistamaan sotatilalaki. Palomiehet joutuivat sammuttamaan jälkilevottomuuksissa sytytettyjä tulipaloja, vaikka osa palomiehistä oli kuollut, paloasema palanut ja enin osa sammutuskalustosta ja radiopuhelimista oli tuhoutunut. Liikenne puuroutui täydelliseksi kaaokseksi, kun tuhannet kotinsa menettäneet ihmiset yrittivät paeta kaupungista.

### Liikenne
Augusto C. Sandinon kansainvälinen lentoasema on Nicaraguan suurin ja ainoa kansainvälinen lentoasema. Sen kautta kulkee vuosittain yli miljoona matkustajaa.

Nicaraguassa ei ole toimivaa raideliikennettä. Managua sijaitsee valtateiden varrella, ja kaupungin sisäistä liikennettä palvelevat bussilinjat. Monorailia on suunniteltu. 

## Lähteet
Jim Caviezel

**James Patrick ”Jim” Caviezel Jr.** (s. 26. syyskuuta 1968 Mount Vernon, Washington) on yhdysvaltalainen näyttelijä. 

Caviezel teki ensimmäisen elokuvaroolinsa vuonna 1991 elokuvassa *[[Matkalla Idahoon]]*, jossa hän esitti lentokenttävirkailijaa pienessä sivuosaroolissa. Vuonna 1998 hän teki ensimmäisen pääosaroolinsa esitettyään sotamies Wittiä Terrence Malickin ohjauksessa *[[Veteen piirretty viiva (elokuva)|Veteen piirretty viiva]]*. Caviezelin uran tunnetuin roolityö on Jeesuksen rooli Mel Gibsonin ohjaamassa, kohua herättäneessä elokuvassa *[[The Passion of the Christ]]*, joka ilmestyi vuonna 2004. Elokuva oli tuon vuoden menestyneimpiä ja on tuottanut maailmanlaajuisesti yli 600 miljoonaa dollaria.    

Caviezel on näytellyt elokuvien lisäksi myös televisiossa. Vuonna 2009 hän esitti pääroolia AMC:n minisarjassa *[[Prisoner (televisiosarja)|Prisoner]]* ja vuodesta 2011 hän on esittänyt niin ikään pääroolia, entistä CIA-agenttia John Reeseä, CBS:n rikosdraamassa *[[Kohde (televisiosarja)|Kohde]]*.

Caviezel on uskonnoltaan katolilainen. Hän on ollut vuodesta 1996 naimisissa Kerri Browittin kanssa ja he ovat adoptoineet kaksi Kiinassa syntynyttä lasta.

## Filmografia

## Lähteet

## Aiheesta muualla

*
Veikselinkirsikka

**Veikselinkirsikka** (*Prunus mahaleb*) on *[[tuomet|Prunus]]*-sukuun kuuluva ruusukasvi (*Rosaceae*). Se on peräisin Turkista ja Lähi-idästä. Veikselinkirsikan siemenestä valmistetaan *mahlebi*-nimistä maustetta, jota käytetään edelleen näillä alueilla. Mauste on saanut jonkin verran jalansijaa myös kreikkalaisessa keittiössä kenties Kyproksen vaikutuksesta. Mauste sisältää kumariinia, joka säännöllisesti nautittuna on maksalle myrkyllistä.

## Lähteet
Poimuvuoristo

**Poimuvuoristo** on vuoristo, joka on syntynyt mannerlaattojen törmäysvyöhykkeellä. Mannerten törmätessä toisiinsa maan kuori molempien laattojen reunalla murtuu ja joutuu puristusvoiman vaikuttamaksi. Poimuvuorten sedimenttikerroksia tarkastellessa joskus voidaan havaita merkkejä vaakapuristuksesta, joka saattaa aiheuttaa jonkun alueen joihinkin sedimenttikerroksiin vaakakerroksia tai jyrkkiä kallistumia. Vaakakerroksia on muun muassa Yhdysvalloissa Coloradon Grand Canyonissa. Jyrkkiä kallistumia on Andeilla ja Alpeilla.

Mannerlaattojen törmäys ja työntyminen toisiaan vasten kestää monesti kymmeniä miljoonia vuosia. Alpit ja Himalaja poimuttuvat edelleen. Jotkut erittäin vanhat poimuvuoristot puolestaan ovat erittäin rapautuneita, kuten Yhdysvalloissa sijaitsevat Appalakit. 
Maailman pisin poimuvuoristoista koostuva vuorijono on Pohjois-Amerikasta Etelä-Amerikkaan ulottuva Kordillieerit, johon kuuluvia vuoristoja ovat Kalliovuoret ja Andit. Poimuvuoriston ollessa korkeintaan muutaman kymmenen miljoonan vuoden vanha, se määritellään nuoreksi poimuvuoristoksi. Nuoret poimuvuoristot ovat jyrkkärinteisempiä ja terävämpi huippuisia kuin vanhat poimuvuoristot. Näitä ovat Alpit, Pyreneet, Apenniinit, Balkanvuoret ja Karpaatit. Useiden satojen miljoonien vuosien vanha poimuvuoristo määritellään vanhaksi poimuvuoristoksi, millaisesta on esimerkki Uralin vuoristo. Koska vanha poimuvuoristo on ollut kauan esimerkiksi jään ja veden kulutukselle alttiina, rapautunut tai ollut muun eroosion vaikutuksen alaisena, sen rinteet ja huiput ovat madaltuneet huomattavasti.

## Lähteet
Perseus (täsmennyssivu)

**Perseus** voi tarkoittaa:

* Kreikkalaisen mytologian Perseusta
* Makedonian kuningasta Perseusta (hallitsi 179–168 eaa.)
* Tähtikuvio Perseus
* Perseus, mahdollisesti kuvitteellinen Neuvostoliiton vakooja Yhdysvaltain ydinaseohjelmassa
* Perseus Mining, Afrikassa toimiva kaivosyhtiö

;Ruotsin merivoimat
* HMS ''Perseus'', 1. luokan torpedovene
* HMS ''Perseus'', torpedovene

;Yhdistyneen kuningaskunnan merivoimat
* HMS ''Perseus'', 20-tykkinen kuudennen luokan alus 
* HMS ''Perseus'', 22-tykkinen kuudennen luokan alus
* HMS ''Perseus'', Camelion-luokan potkurisluuppi
* HMS ''Perseus'', Pelorus-luokan panssarikansiristeilijä
* HMS ''Perseus'', Parthian-luokan sukellusvene
* HMS ''Perseus'', Colossus-luokan lentotukialus